Diari Oficial de la Generalitat Valenciana


Sumari del DOGV 4789, del 03-07-2004 (2004/6991)

DECRET 107/2004, de 2 de juliol, del Consell de la Generalitat, pel qual es crea el Comissionat Especial per al Museu del Segle XIX.
------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2004/07/02/107/dof/vci/html**

### Dades del document

Número de DOGV
:   4789

Data del DOGV
:   03-07-2004

Secció del DOGV
:   I. DISPOSICIONS GENERALS

Número del document
:   2004/6991


Data del document
:   02-07-2004

Organisme emissor
:   Conselleria de Cultura, Educació i Esport

Tipus de document
:   Decret

Anàlisi jurídica

 Descriptors 

:   * pintura
    * legislació
    * organització administrativa
    * museu

DECRET 107/2004, de 2 de juliol, del Consell de la Generalitat, pel qual es crea el Comissionat Especial per al Museu del Segle XIX. [2004/M6991]
  
Si les terres que hui integren la Comunitat Valenciana han sigut sempre ubèrrimes en l'aparició d'artistes que, en totes les disciplines artístiques, han adquirit renom i prestigi mundial, esta constatació esdevé irrefutable en contemplar els moviments estètics i plàstics que es van generar en este mateix solar durant el segle XIX. Noms com els de Sorolla, Pinazo, Muñoz Degrain, o els Benlliure, entre altres, es troben inscrits en la nòmina dels més excelsos mestres de l'art universal.
  
El dinamisme, el valor estètic i la influència en els moviments posteriors d'estos artistes constituïxen part d'una memòria històrica que ha de ser posada en valor i revertir en benefici dels ciutadans valencians. I això dins d'un espai coherent i dotat d'un discurs que aconseguisca difondre el valor d'estos creadors entre els ciutadans, per a així apreciar més bé les obres de les seues mans. Esta és l'essència del Museu del Segle XIX.
  
La transcendència d'este projecte exigix l'acomodació de l'estructura administrativa de la Generalitat, per mitjà de la creació d'un òrgan ad hoc, vinculat al departament autonòmic competent en matèria de cultura, que s'encarregue de liderar l'associació d'expectatives generades entorn d'este i de portar-lo a bon fi.
  
Per tot això, de conformitat amb el que establixen els articles 35.f) i 69 de la Llei 5/1983, de 30 de desembre, de Govern Valencià, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 2 de juliol de 2004,
  
DECRETE
  
Article 1
  
Es crea el Comissionat Especial per al Museu del Segle XIX, el qual estarà adscrit a la Conselleria de Cultura, Educació i Esport, a través de la Secretaria Autonòmica de Cultura i Política Lingüística.
  
Article 2
  
El Comissionat Especial per al Museu del Segle XIX té com a funció l'impuls d'este projecte museístic, com a futur espai dedicat al desenrotllament i evolució de les arts plàstiques en el segle XIX a la Comunitat Valenciana, especialment en el camp de la pintura.
  
Article 3
  
El titular del Comissionat Especial per al Museu del Segle XIX serà nomenat pel conseller de Cultura, Educació i Esport, i la seua relació amb la Generalitat es formalitzarà a través d'un contracte de treball subjecte al Reial Decret 1.382/1985, d'1 d'agost, pel qual es regula la Relació Laboral Especial del Personal d'Alta Direcció.
  
Article 4
  
La Conselleria de Cultura, Educació i Esport proporcionarà al Comissionat Especial per al Museu del Segle XIX els mitjans personals, econòmics i materials necessaris per a l'acompliment de les seues funcions.
  
Disposició addicional
  
Es modifica la disposició addicional sèptima del Decret 115/2003, d'11 de juliol, del Consell de la Generalitat, pel qual es va aprovar el Reglament Orgànic i Funcional de la Conselleria de Cultura, Educació i Esport, que queda redactada de la forma següent:
  
«Queden adscrits a la Secretaria Autonòmica de Cultura i Política Lingüística el Museu de Belles Arts de València i el Comissionat Especial per al Museu del Segle XIX».
  
Disposicions finals
  
Primera
  
Es faculta el conseller de Cultura, Educació i Esport per a dictar les disposicions i actes que es requerisquen per al desenrotllament i execució d'este decret.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 2 de juliol de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,


Còpia Permalink ELI